**Adatvédelmi Tájékoztató**

**a Márkói Cserdülő Kulturális Egyesület tagjai és az oktatásban résztvevők számára**

Az Európai Unió Általános Adatvédelmi Rendelete –az európai Parlament és a Tanács (EU) 2016/679 rendelete (GDPR) – előírásai alapján

**Az Ön személyes adatait** a Márkói Cserdülő Kulturális Egyesület (székhely: 8441 Márkó, Viola utca 5/E.) (a továbbiakban: Egyesület) tagsága és oktatási tevékenysége során használjuk fel az alábbiak szerint:

Jelen Tájékoztató rendelkezéseinek kialakításakor az Egyesület különös tekintettel vette figyelembe az Európai Parlament és a Tanács (EU) 2016/679 Rendelete (Általános Adatvédelmi Rendelet, a továbbiakban: GDPR), az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) és a Polgári Törvénykönyvről szóló 2013. évi V. törvény („Ptk.”), rendelkezéseit.

**I. Adatkezelés célja**

1. tagok nyilvántartása,
2. kapcsolattartás,
3. Egyesület céljainak megvalósítása.

**II. Adatkezelés jogalapja**

1. Az adatkezelés folyamata a GDPR, illetve az Infotv. alapján történik.
2. A személyes adat akkor kezelhető, ha
   1. ha az érintett ahhoz hozzájárulását adta [GDPR 6. cikk (1) bekezdés a) pontja, Infotv. 5. § (1) bekezdés a) pontja] vagy
   2. jogi kötelezettség teljesítéséhez szükséges [GDPR 6. cikk (1) bekezdés c) pontja, Infotv. 5. § (1) bekezdés b) pontja] (a továbbiakban: **kötelező** adatkezelés).

**III. Milyen adatokat kezelünk?**

1. **A tagsággal (beleértve az oktatásban részt vevők és szüleik adatait) és elnökségi jogviszonnyal kapcsolatos adatok kezelése**
2. Ptk. 3:75. § (1) bekezdés, valamint a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 63. §
   * + 1. név
       2. lakóhely
3. A civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 20. § (1), (5) bekezdés; 63. §
4. anyja neve
5. adóazonosító jel
6. **Kapcsolattartáshoz szükséges adatok**

1. Hozzájáruláson alapul

1. telefonszám
2. e-mail cím
3. gyermek szülőjének neve
4. gyermek szülőjének lakcíme

3. **Közhasznú célok megvalósításához szükséges adatok**

* + - 1. képmás
      2. videó
      3. hangfelvétel

**IV. Hivatkozott jogszabályhelyek és célok**

**1. Ptk. 3:75. § (1) bekezdés**

**3:75. §** [Jelenléti ív. Jegyzőkönyv]

(1) A közgyűlésen megjelent tagokról jelenléti ívet kell készíteni, amelyen fel kell tüntetni **a tag,** valamint - ha az alapszabály a képviselő útján történő részvételt lehetővé teszi - képviselője **nevét és lakóhelyét** vagy székhelyét, és - ha a tagokat nem azonos számú szavazat illeti meg - a tagot megillető szavazatok számát. A jelenléti ívet a közgyűlés levezető elnöke és a jegyzőkönyvvezető aláírásával hitelesíti.

**2.** **a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 63. §**

**63. §** Az egyesület nyilvántartásba vétele iránti kérelemnek a 20. §-ban foglaltakon túlmenően tartalmaznia kell az egyesület képviselőjének anyja születési nevét és a vezető tisztségviselői megbízás időtartamát is. Az egyesület nyilvántartásba vétele iránti kérelemhez a 21. és 22. §-ban foglaltakon kívül csatolni kell a következőket is:

*a)* ha alakuló ülés tartására került sor, az egyesület alakuló ülésének jegyzőkönyvét és jelenléti ívét, valamint az alapító tagok nevével, lakóhelyével (székhelyével) és aláírásával ellátott, az alapszabály - nem nyilvános részeként elkülönítetten kezelt - mellékletét képező tagjegyzéket.

**3. a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 20. § (1), (5) bekezdés**

**20. §** (1) A kérelemnek tartalmaznia kell:

a) az eljáró bíróság megjelölését,

b) a kérelmező nevét, lakóhelyét (székhelyét),

c) a szervezet nevét, elnevezését,

d) a szervezet székhelyét,

e) **a szervezet képviselőjének nevét, lakóhelyét**,

f) a képviseleti jog terjedelmét és gyakorlásának módját,

g) a szervezet célját,

h) a szervezet célja szerinti besorolását,

i) az alapító okirat, alapszabály keltét,

k) a szervezet típusát.

(5) A kérelemnek - ha az a szervezet adószámának, illetve statisztikai számjelének megállapítása, illetve beszerzése iránti kérelmet is tartalmaz - az (1) bekezdésben meghatározottakon kívül tartalmaznia kell:

a) a szervezet képviselőjének **adóazonosító számát**,

b) az általános forgalmi adó alanyának az adózás rendjéről szóló törvény szerinti, az adóköteles tevékenysége megkezdésének bejelentésével összefüggő nyilatkozatát,

c) a szervezet kiegészítő jellegű gazdasági főtevékenységét és ténylegesen végzett tevékenységi köreit azok mindenkor hatályos TEÁOR nómenklatúra szerinti megjelölésével,

d) a szervezet gazdálkodási formáját (GFO kód szerint).

**4. Az Egyesület céljai**

*Közhasznú tevékenység*

* *közösségi kulturális hagyományok, értékek ápolása néptánc, népi játékok, népzene oktatáson keresztül ([a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 121. § a)-b) pont](http://net.jogtar.hu/jr/gen/hjegy_doc.cgi?docid=99100020.TV&celpara=" \l "xcelparam)*
* *kulturális szolgáltatás, különösen kulturális örökség helyi védelme, helyi közművelődési tevékenység támogatása fellépések, táncházak, kézműves foglalkozások szervezésén keresztül (Magyarország helyi önkormányzatairól szóló 2011. évi CLXXXIX. törvény 13. § (1) 7. pont)*
* *a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység (Magyarország helyi önkormányzatairól szóló 2011. évi CLXXXIX. törvény 13. § (1) 16. pont)*
* *sport és ifjúságügyek gyermekek és fiatalok oktatásán, táboroztatásán keresztül, fiatalok bevonása az Egyesület munkájába (közérdekű önkéntes tevékenység) (Magyarország helyi önkormányzatairól szóló 2011. évi CLXXXIX. törvény 13. § (1) 15. pont)*
* *egészséges életmód segítését célzó szolgáltatások egészséges életmódra való nevelést elősegítő foglalkozások tartásával (Magyarország helyi önkormányzatairól szóló 2011. évi CLXXXIX. törvény 13. § (1) 4. pont)*

Az Egyesület céljai

• megőrizni és terjeszteni a magyar és kárpát – medencei kultúrát és tánchagyományokat,

• fenntartani és fejleszteni Márkó kulturális életét

• hozzájárulni a megye kulturális palettájának gazdagításához

• erősíteni a település közösségi kapcsolatait

• közreműködni az Önkormányzattal a közösségi rendezvényeken való részvétel kapcsán

• együttműködni más települések kulturális tevékenységet folytató csoportjaival, társadalmi szervezeteivel,

• támogatni a gyermek és ifjúsági korosztályt,

• segíteni a gyermekeket és a fiatalokat,

• megóvni a kulturális örökséget és a magyar népi hagyományokat.

**V. Meddig kezelik az Ön adatait?**

1. **Általános szabályok**
   1. Tag (ideértve az oktatásban résztvevőket) nevét, lakcímét, gyermek esetén a gyermek és a szülő nevét és lakcímét a tagsági jogviszony, illetve a táncoktatásban részvételt követő 5. év végéig az adózási szabályokkal összhangban.
   2. Pályázati támogatással megvalósuló cél juttatásban részesült személy adatait a pályázatban előírt megőrzési időig.
   3. Az egyesület tisztségviselőjének adatait, valamint a kép és hangfelvételeket, videókat az egyesület fennállásáig.
2. **Egyéb kötelező adatkezelés hatálya alá nem tartozó képzésekre vonatkozó adatok kezelésének időtartama**
   * 1. A tag, ideértve a táncoktatásban résztvevők kapcsolattartás biztosítására önkéntesen megadott adatait a tagsági jogviszony, illetve a táncoktatásban részvétel megszűnését követő év június 15-ig törlésre kerülnek.

**VI. Ki fér hozzá az Ön adataihoz?**

1. **Az Ön adataihoz az egyesület elnöksége, az oktató és adminisztratív munkájában résztvevő önkéntesek férnek hozzá.**
2. A tagok neve, címe és aláírása az Alapszabály elválaszthatatlan mellékletét képező tagnyilvántartásban a nyilvántartó bíróságon elhelyezésre került, azonban nem nyilvános adat, titkosan kezelik.
3. Az elnökségi tagok személyes adatai nyilvános adatok, a Civil Szervezetek Nyilvántartásában szerepelnek, azokat bárki megismerheti.
4. Pályázatból támogatott céljuttatásban szereplők adataihoz a pályázat elbírálására jogosult szerv.

**VII. Kérheti-e Ön adataihoz történő hozzáférést, azok helyesbítését, törlését, vagy kezelésének korlátozását?**

1. A tag, vagy a táncoktatásban résztvevő, illetve annak törvényes képviselője az adatkezelés bármely szakaszában a jelen tájékoztató VIII. pontjában megjelölt elérhetőségeken, írásban tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a kötelező adatkezelés kivételével - törlését vagy zárolását.
2. Az Egyesület a személyes adatot helyesbíti, ha az a valóságnak nem felel meg, és a valóságnak megfelelő személyes adat a rendelkezésére áll.
3. Az Egyesület zárolja a személyes adatot, ha a tag, vagy a táncoktatásban résztvevő, illetve annak törvényes képviselője ezt kéri, vagy ha a rendelkezésére álló információk alapján feltételezhető, hogy a törlés sértené a felhasználó jogos érdekeit. A zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.
4. Az Egyesület megjelöli az általa kezelt személyes adatot, ha a tag, vagy a táncoktatásban résztvevő, illetve annak törvényes képviselője vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen.
5. Az Egyesület a személyes adatot törli, ha kezelése jogellenes, az érintett kéri, a kezelt adat hiányos vagy téves - és ez az állapot jogszerűen nem orvosolható - feltéve, hogy a törlést törvény nem zárja ki, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy a Nemzeti Adatvédelmi és Információszabadság Hatóság elrendelte.
6. Az Egyesület a tag, vagy a táncoktatásban résztvevő, illetve annak törvényes képviselője adatát nem törölheti, ha az adatkezelést törvény rendelte el.
7. A személyes adatok törlésére, zárolására, helyesbítésére 15 nap áll az Egyesület rendelkezésére. Amennyiben az Egyesület a tag, vagy a táncoktatásban résztvevő, illetve annak törvényes képviselője helyesbítés, zárolás vagy törlés iránti igényét nem teljesíti, az igény beérkezésétől számított 15 napon belül írásban közli az elutasítás indokait.
8. Az adatkezelő a helyesbítésről, a zárolásról és a törlésről az érintettet, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha ez az adatkezelés céljára való tekintettel a tag, vagy a táncoktatásban résztvevő, illetve annak törvényes képviselője jogos érdekét nem sérti.

**VIII. Hogyan érvényesítheti az adatkezeléssel összefüggő egyéb jogait?**

1. Ön tájékoztatást kérhet tőlünk arról, hogy mely személyes adatait kezeljük, ezt azonban – az adatkezelés jellegére tekintettel, éppen adatainak védelme érdekében – csak előzetes személyazonosítást követően tudjuk biztosítani. Erre irányuló igénye esetén kérjük, hogy azt az [info@cserdulo.hu](mailto:info@cserdulo.hu) email címen jelezze felénk. Ugyanezeken az elérhetőségeken fogadjuk az adatkezelés jogszerűségével kapcsolatos panaszokat is.
2. **Adatkezelő adatai:**

Levelezési cím: Márkói Cserdülő Kulturális Egyesület (8441 Márkó, Viola utca 5/E.),

E-mail: [info@cserdulo.hu](mailto:info@cserdulo.hu)

Telefonszám: 06 70 236 18 35

**Adatkezelő képviselőjének neve és annak elérhetősége:**Madarász Péter elnök

1. Ön emellett az Adatkezeléssel kapcsolatos panaszával közvetlenül a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c; telefonszám: +36 1 391-1400; e-mail: ugyfelszolgalat@naih.hu; honlap: http://www.naih.hu) jogorvoslati lehetőséggel, panasszal fordulhat.
2. Ön jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható. Az Adatkezelő kérésre tájékoztatja a jogorvoslat lehetőségéről és eszközeiről.